ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ *13/2/2023***

**Το κυνήγι του χαμένου θησαυρού**.

Μαθητές Δημοτικών & Γυμνασίων συμμετείχαν στο κυνήγι του χαμένου θησαυρού που διοργανώθηκε από τον Δήμο, την Κυριακή, 12 Φεβρουαρίου 2023.

Χαμένος θησαυρός ήταν η σημαία με το σήμα του Δήμου που κάποιοι μασκοφόροι κατέβασαν έξω από το Δημαρχείο.

Τα παιδιά ξεχύθηκαν στους δρόμους της πόλης με σκοπό να λύσουν τους γρίφους που άφησαν οι μασκοφόροι με τελικό προορισμό την εύρεση του «θησαυρού». Ο κάθε γρίφος οδηγούσε σ’ ένα δημοτικό κτίριο όπου έπρεπε να περάσουν μια δοκιμασία για να προχωρήσουν στον επόμενο γρίφο.

Ένα παιχνίδι με περιπλάνηση, τρέξιμο, αγωνία, προβληματισμό, διασκέδασε μικρούς και μεγάλους.

Η σημαία βρέθηκε και τα παιδιά, με τον Δήμαρχο μαζί, την επανατοποθέτησαν στον ιστό της.

Τα αποτελέσματα, τα έπαθλα και τα δώρα θα ανακοινωθούν στο πάρτυ μασκέ που θα γίνει την Κυριακή, 26 Φεβρουαρίου 2023, στο Κλειστό Γυμναστήριο «Νίκης 2ου Λυκείου» στις 11.00 π.μ.